Քրիս Հարդվիք

Քրիստոֆեր Ռայան (Քրիս) Հարդվիք (, ), ամերիկացի դերասան, հեռուստահաղորդավար, փոդքասթեր և ստենդ ափ ժանրի կատակերգու, որն առավել հայտնի է որպես «Talking Dead» շոուի հաղորդավար։

Վաղ կյանք և կրթություն 
Քրիստոֆեր Ռայան Հարդվիքը ծնվել է 1971 թվականի նոյեմբերի 23-ին Կենտուկի նահանգի Լուիսվիլ քաղաքում՝ բոուլինգի պրոֆեսիոնալ խաղացող Բիլի Հարդվիքի (1941-2013) և անշարժ գույքի գործակալ Շերոն Հիլսի (Ֆաչենտե) ընտանիքում։ Նրա պապը հայրական գծով իտալա-ամերիկացի է, որը բացել է կեգլարան, որտեղ հանդիպել են Քրիսի ծնողները։ Հարդվիքը դաստիարակվել է իր մոր կաթոլիկական հավատով։ Նա մեծացել է Թենեսի նահանգի Մեմֆիս քաղաքում։ Հաճախել է Օբերնդեյլի Սուրբ Բենեդիքթի դպրոց, հետո սովորել է Կոլորադոյի Ռեգիս ճիզվիտական դպրոցում և ավարտել Լոյոլայի միջնակարգ դպրոցը։

Հարդվիքը ավարտել է Լոս Անջելեսի կալիֆոռնյան համալսարանը, որտեղ ուսուցման առաջին տարում եղել է Chi Phi ընկերության անդամ։ Նրա սենյակի հարևանը Ուիլ Ուիթոնն էր, որի հետ նա ծանոթացել է Կալիֆոռնիա նահանգի Բըրբանք քաղաքում՝ «Արախնոֆոբիա» ֆիլմի ցուցադրման ժամանակ։

Անձնական կյանք 
Հարդվիքը նախկինում նշանված է եղել մոդել և դերասանուհի Ջասինդա Բերրեթի հետ, իսկ 2004-2011 թվականներին հարաբերությունների մեջ է եղել դերասանուհի Ջանեթ Վերնիի հետ, ինչպես նաև 2011 թվականի վերջից մինչև 2014 թվականի հուլիսը հանդիպել է մոդել և դերասանուհի Քլոե Դիքստրայի հետ։ 2016 թվականի օգոստոսի 20-ին Հարդվիքն ամուսնացել է մոդել, բլոգեր և դերասանուհի Լիդիա Հյորստի հետ, որի հետ ամուսնությունից առաջ հանդիպել է երկու տարի։

Հարդվիքը բացահայտ խոսում է այն մասին, որ նախկինում հարբեցող է եղել և 2003 թվականի հոկտեմբերի 8-ից ալկոհոլ այլևս չի օգտագործել։ 2015 թվականի ապրիլին նա հայտարարել է, որ տառապում է սոխից ունեցած ալերգիայով։

Ընտրված ֆիլմագրություն

Ծանոթագրություններ 

Նոյեմբերի 23 ծնունդներ
1971 ծնունդներ
Ամերիկացի հեռուստատեսային դերասաններ
20-րդ դարի դերասաններ
21-րդ դարի դերասաններ
Ամերիկացի հեռուստապրոդյուսերներ
Ամերիկացի գրողներ
Ամերիկացի հնչյունավորողներ
Ամերիկացի երգիծաբաններ
Ամերիկացի կինոռեժիսորներ
Ամերիկացի կատակերգուներ
Ամերիկացի կինոդերասաններ
Ամերիկացի կինոպրոդյուսերներ
Ամերիկացի հաղորդավարներ
Ամերիկացի աթեիստներ
Ամերիկացի սցենարիստներ
Ամերիկացի ռեժիսորներ
Ամերիկացի հեռուստատեսային դեմքեր
Ամերիկացի դերասաններ
Ամերիկացի երգիչներ
Ամերիկացի երաժիշտներ